Менскі дзяржаўны лінгвістычны ўнівэрсытэт — Вікіпэдыя

# Менскі дзяржаўны лінгвістычны ўнівэрсытэт

### Зьвесткі зь Вікіпэдыі — вольнай энцыкляпэдыі.

Менскі дзяржаўны лінгвістычны ўнівэрсытэт (першапачаткова: Менскі дзяржаўны інстытут замежных моваў) быў заснаваны ў 1948 годзе.

Ён прапаноўвае для навучаньня ангельскі, нямецкі, францускі, гішпанскі (усе пералічаныя зьяўляюцца пэдагагічнымі), перакладчыцкі факультэты, факультэт міжнародных стасункаў ды падвышэньня кваліфікацыі, факультэт расейскай мовы для замежных грамадзянаў ды факультэт па перападрыхтоўцы (усяго 9).

На базе ўнівэрсытэту дзейнічаюць 5 прафэсыйных асацыяцыяў: Беларускія асацыяцыі выкладчыкаў ангельскай, францускай і нямецкай моваў, Беларуская асацыяцыя камунікатыўнай лінгвістыкі, Беларуская асацыяцыя амэрыканскіх дасьледаваньняў.

Студэнты маюць шырокія магчымасьці да творчасьці. Так, напрыклад, студэнцкі хор «Cantus Juventae» існуе ўжо 15 гадоў. За гэты час ён стаў досыць папулярны як у Беларусі, так і за мяжой. У рэпэртуары — беларуская нацыянальная музыка, духоўныя сьпевы, вядомыя творы беларускіх і замежных кампазытараў, джаз, ігд. Хор выпусьціў тры кампакт-дыскі з сваімі сьпевамі.

Некалькі гадоў існуе Францускі тэатар, які робіць пастаноўкі на францускай мове. Студэнты ставяць вельмі цікавыя п'есы, так што іншыя факультэты адно кусаюць локці і мараць аб стварэньні сваіх тэатраў.

Ва ўнівэрсытэце дзейнічае таксама шэраг інфармацыйных цэнтраў (беларускай, гішпанскай, турэцкай ды кітайскай моваў і культураў).

Унівэрсытэт знаходзіцца па адрасе:
220034 г. Менск, вул. Захарава,21.
Тэлефон: +375 (17) 288-15-44
Факс: +375 (17) 236-75-04
E-mail: mslu@mslu.unibel.by

## [рэдагаваць] Вонкавыя спасылкі

- Афіцыйны сайт МДЛУ

Атрымана з «http://be-x-old.wikipedia.org../../../%D0%BC/%D0%B5/%D0%BD/%D0%9C%D0%B5%D0%BD%D1%81%D0%BA%D1%96_%D0%B4%D0%B7%D1%8F%D1%80%D0%B6%D0%B0%D1%9E%D0%BD%D1%8B_%D0%BB%D1%96%D0%BD%D0%B3%D0%B2%D1%96%D1%81%D1%82%D1%8B%D1%87%D0%BD%D1%8B_%D1%9E%D0%BD%D1%96%D0%B2%D1%8D%D1%80%D1%81%D1%8B%D1%82%D1%8D%D1%82.html»

Катэгорыя: Унівэрсытэты

##### Views

- Артыкул
- Гутаркі
- Бягучая вэрсія

##### Пошук